CELEX: 32004R1455
Language: et
Date: 2004-08-16 00:00:00
Title: Komisjoni määrus (EÜ) nr 1455/2004, 16. august 2004, mis käsitleb loa andmist kümneks aastaks söödalisandile «Avatec 15 %», mis kuulub koktsidiostaatikumide ja muude raviainete gruppi(EMPs kohaldatav tekst)

17.8.2004   
            
            
               ET
            
            
               Euroopa Liidu Teataja
            
            
               L 269/14
            
         
      KOMISJONI MÄÄRUS (EÜ) nr 1455/2004,
   16. august 2004,
   mis käsitleb loa andmist kümneks aastaks söödalisandile “Avatec 15 %”, mis kuulub koktsidiostaatikumide ja muude raviainete gruppi
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eriti selle artikli 9g lõike 5 punkti b,
   ning arvestades järgmist:
   
               (1)
            
            
               Vastavalt direktiivile 70/524/EMÜ koktsidiostaatikumid, mis on kantud selle direktiivi lisasse I enne 1. jaanuari 1988, olid ajutiselt lubatud alates 1. aprillist 1998 ning üle kantud B lisa I peatükki, et need ümber hinnata lisanditena, mis on seotud nende ringlusse laskmise eest vastutajaga. Lasalotsiidnaatriumi saadus Avatec 15 % on “koktsidiostaatikumide ja muude raviainete” gruppi kuuluv söödalisand, mis on loetletud direktiivi 70/524/EMÜ B lisa I peatükis.
            
         
               (2)
            
            
               Avatec 15 % ringlusse laskmise eest vastutaja esitas vastavalt nimetatud direktiivi artikli 9g lõigetele 2 ja 4 loataotluse ja toimiku.
            
         
               (3)
            
            
               Direktiivi 70/524/EMÜ artikli 9g lõige 6 võimaldab loaperioodi automaatset pikenemist asjaomastele söödalisanditele, kuni komisjon võtab vastu otsuse, juhul kui loataotluse kohta ei langetata otsust loa omanikust mittesõltuvatel põhjustel enne loa kehtivusaja lõppu. See säte on kohaldatav loa väljastamisel Avatec 15 %le. Komisjon pöördus 26. aprillil 2001 täieliku riskide hindamise taotlusega söötade teaduskomitee poole ning see taotlus anti edasi Euroopa Toiduohutusametile. Ümberhindamisprotsessi jooksul esitati mitmeid täiendavaid teabenõudeid, mis tegi võimatuks ümberhindamise lõpuleviimise vastavalt artiklis 9g esitatud ajalimiidile.
            
         
               (4)
            
            
               Euroopa Toiduohutusameti juurde loodud loomasöödas kasutatavate lisaainete ja toodete või ainete komisjon on andnud soodsa hinnangu Avatec 15 % ohutuse ja efektiivsuse suhtes, kasutatuna broilerkanade ja munatootmiseks ettenähtud kanade puhul.
            
         
               (5)
            
            
               Komisjoni poolt läbiviidud Avatec 15 % ümberhindamine näitas, et direktiivi 70/524/EMÜ poolt kehtestatud asjakohased tingimused on täidetud. Seega tuleks Avatec 15 % lubada kümneks aastaks kasutamiseks söödalisandina, mis on seotud selle ringlusse laskmise eest vastutajaga, ning lisada nimetatud direktiivi artikli 9t punktis b osutatud loetelu peatükile I.
            
         
               (6)
            
            
               Kuna söödalisandile antud luba on nüüd seotud selle ringlusse laskmise eest vastutajaga ning asendab eelnevat luba, mis ei olnud seotud ühegi konkreetse isikuga, siis on asjakohane eelnev luba kehtetuks tunnistada.
            
         
               (7)
            
            
               Kuna ohutuse seisukohast puudub põhjus lasalotsiidnaatriumi koheseks turult kõrvaldamiseks, on asjakohane lubada kuuekuulist üleminekuperioodi olemasoleva söödalisandi realiseerimiseks.
            
         
               (8)
            
            
               Käesolevas määruses loetletud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Direktiivi 70/524/EMÜ lisa B peatükki I muudetakse järgnevalt: “koktsidiostaatikumide ja muude raviainete” gruppi kuuluv söödalisand lasalotsiidnaatrium jäetakse välja.
   Artikkel 2
   Vastavalt käesoleva määruse lisa sätetele lubatakse “koktsidiostaatikumide ja muude raviainete” gruppi kuuluvat söödalisandit Avatec 15 % kasutada loomasöödas nimetatud lisas kehtestatud tingimustel.
   Artikkel 3
   Olemasolevate lasalotsiidnaatriumi varude ärakasutamiseks antakse kuuekuuline periood alates käesoleva määruse jõustumisest.
   Artikkel 4
   Käesolev määrus jõustub kolmandal päeval arvates selle avaldamisest Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. august 2004
      
         
            Komisjoni nimel
         
         
            komisjoni liige
         
         David BYRNE
         
      
   
   
      (1)  EÜT L 270, 14.12.1970, lk 1. Direktiivi on viimati muudetud komisjoni määrusega (EÜ) nr 1289/2004 (ELT L 243, 15.7.2004, lk 15).
   
      LISA
      
         
                     Söödalisandi registrinumber
                  
                  
                     Söödalisandi ringlusse laskmise eest vastutaja nimi ja registrinumber
                  
                  
                     Söödalisand (kaubanimi)
                  
                  
                     Koostis, keemiline valem, kirjeldus
                  
                  
                     Loomaliik võikategooria
                  
                  
                     Vanuse ülempiir
                  
                  
                     Miinimumsisaldus
                  
                  
                     Maksimumsisaldus
                  
                  
                     Muud sätted
                  
                  
                     Loa kehtivusaja lõpp
                  
               
                     mg toimeaineid täissööda kilogrammi kohta
                  
               
                     Koktsidiostaatikumid ja muud raviained
                  
               
                     “E 763
                  
                  
                     Alpharma (Belgium) BVBA
                  
                  
                     Lasalotsiid A naatrium 15 g/100 g
                     (Avatec 15 % cc)
                  
                  
                     
                        Söödalisandi koostis:
                     
                     
                                  
                              
                              
                                 Lasalotsiid A naatrium: 15 g/100 g
                              
                           
                                  
                              
                              
                                 Maisi tõlvikusüdamiku jahu: 80,95 g/100 g
                              
                           
                                  
                              
                              
                                 Letsitiin: 2 g/100 g
                              
                           
                                  
                              
                              
                                 Sojaõli: 2 g/100 g
                              
                           
                                  
                              
                              
                                 Raud(III) oksiid: 0,05 g/100 g
                              
                           
                        Toimeaine:
                     
                     
                                  
                              
                              
                                 Lasalotsiid A naatrium
                              
                           
                                  
                              
                              
                                 C34H53O8Na,
                              
                           
                                  
                              
                              
                                 CAS-number: 25999-20-6,
                              
                           
                                  
                              
                              
                                 Mikroorganismidest Streptomyces lasaliensis subsp. lasaliensis (ATCC 31180) saadud 6-[(3R, 4S, 5S, 7R)-7-[(2S, 3S, 5S)-5-etüül-5-[(2R, 5R, 6S)-5-etüül-5-hüdroksü-6-metüültetrahüdro-2H-püraan-2-üül]-tetrahüdro-3-metüül-2-furüül]-4-hüdroksü-3,5-dimetüül-6-oksononüül]-2,3-kresoothappe naatriumsool.
                              
                           
                                  
                              
                              
                                 Toimeainega seoses esinevad lisandid:
                              
                           
                                  
                              
                              
                                 Lasalotsiidnaatrium B-E: ≤10 %
                              
                           
                  
                     Broilerkanad
                  
                  
                     —
                  
                  
                     75
                  
                  
                     125
                  
                  
                     Kasutamine keelatud vähemalt viis päeva enne looma tapmist.
                     Kasutamisjuhendis tuleb märkida:
                     “Ohtlik hobuslastele”
                     “See loomasööt sisaldab ionofoori: samaaegne manustamine teatud teiste raviainetega võib olla vastunäidustatud.”
                  
                  
                     20. august 2014
                  
               
                     Munatootmiseks ettenähtud kanad
                  
                  
                     16 nädalat
                  
                  
                     75
                  
                  
                     125
                  
                  
                     Kasutamine keelatud vähemalt viis päeva enne looma tapmist.
                     Kasutamisjuhendis tuleb märkida:
                     “Ohtlik hobuslastele”
                     “See loomasööt sisaldab ionofoori: samaaegne manustamine teatud teiste raviainetega võib olla vastunäidustatud.”
                  
                  
                     20. august 2014”